Phumula Country Manor | LekkeSlaap
Phumula Country Manor bied weelderige verblyf met 'n koloniale bekoorlikheid in die rustige Colleen Glen in Port Elizabeth. Dis naby die N2-hoofweg, middestad, Fairview-renbaan, Baywest Mall en Maitlands-strand. Dié plattelandse toevlugsoord is op 'n perdeplaas geleë.
Die herehuis bied 5 en suite-gastekamers en 'n gesinseenheid wat na die legendariese diere wat op die plaas gewoon het vernoem is. Die herehuis het 3 sitkamers met tee- en koffiemaakgeriewe, 'n biblioteek, volledig toegeruste gimnasium, swembad en 'n stoep met braaigeriewe. Ontbyt kan op die stoep of in die koloniale eetkamer genuttig word. Middagete en aandete kan teen 'n ekstra koste gereël word. 'n Besigheidsentrum met drukgeriewe is beskikbaar en 'n wasgoeddiens is ingesluit.
Veilige parkeerplek en gratis WiFi is beskikbaar. Rook is verbode in die gastekamers en daar is aangewese plekke buite waar gaste mag rook. 'n Pendeldiens kan teen 'n ekstra koste gereël word.
Vakansies wat verpersoonlik is kan gereël word, soos 'n vakansie waar jy leer om te ry of 'n polo-vakansie waar jy 'n perd by die instasie kan huur of jou eie perd kan bring. Perdesafaris of rylesse is ook beskikbaar. Strandritte, pieknieks op die strand en 'n verskeidenheid ander uitstappies kan teen ekstra kostes gereël word. Phumula Country Manor is op die Tuinroete geleë en is die ideale basis as jy op van die beste gholfbane op die Tuinroete wil gholfspeel.